Imtella' Ottubru 1, 2020 - Aġġornata 1 Ta' Ottubru, 2020 6:07pm Il-Kunsill Lokali tal-Qala esprima sodisfazzjon wara li l-applikazzjoni kontroversjali għal żvilupp fiż-żona ta' Muxi ġiet imwaqqfa u ma hemmx possibiltà ta' appell għax iż-żmien skada. Quddiem l-Awtorità tal-Ippjanar, il-Kunsill Lokali Qala u Din l-Art Ħelwa kienu oġġezzjonaw għall-iżvilupp ta' villa flok kamra mwaqqa' f'dan il-post li jinsab barra ż-żona tal-iżvilupp. Waqt seduta t-tribunal tal-Awtorità ta' l-Ippjanar ikkonferma li mhux se jagħti aktar konjizzjoni lil dan il-każ. Is-Sindku tal-Kunsill Lokali Qala, Paul Buttigieg iddikjara li mhux ser tieqaf ir-reżistenza tal-kunsill f'applikazzjonijiet li jirrovinaw lil Qala u lil Għawdex. Il-kunsill u l-NGO kienu rrapreżentati mill-Avukat Claire Bonello. L-Awtorità tal-Ippjanar tirtira l-permess għal żvilupp kontroversjali f'Ta' Muxi fil-Qala